L'Euríbor augmenta lleugerament al novembre i se situa en el -0,147%
Una hipoteca de 120.000 euros a 20 anys s'encarirà uns 22 euros anuals
1 min. Barcelona 03/12/2018 16:50
651x366 L'euribor augmenta lleugerament el novembre, però segueix en negatiu / FRANCESC MELCION L'euribor augmenta lleugerament el novembre, però segueix en negatiu / FRANCESC MELCION
L'Euríbor, el tipus d'interès de referència per a les hipoteques, es va situar al novembre en el -0,147%, lleugerament per damunt del -0,154% del mes anterior. En comparació amb el novembre del 2017, l'índex ha augmentat 0,042 punts des del -0,189, segons dades del Banc d'Espanya.
Aquesta pujada suposa un encariment d'uns 22 euros anuals en una hipoteca de 120.000 euros a 20 anys, amb un diferencial de l'1% sobre l'Euríbor. En total, l'índex acumula números negatius des del febrer del 2016.
L'Euríbor és la mitjana del tipus d'interès al qual es presten diners els principals bancs de la zona euro a un any vista i serveix de referència per als préstecs hipotecaris signats a partir de l'any 2000. Les hipoteques anteriors a aquella data es regeixen pel Míbor, que va tancar el mes passat en -0,147%.